9. การจัดการ

โครงสร้างการจัดการ

โครงสร้างกรรมการของบริษัทฯ ประกอบด้วยคณะกรรมการ 3 ชุด ได้แก่ คณะกรรมการบริษัท
คณะกรรมการบริหาร และคณะกรรมการตรวจสอบ โดยมีรายละเอียด ดังนี้

รายนามคณะกรรมการบริษัท คณะกรรมการบริหาร และคณะกรรมการตรวจสอบ

คณะกรรมการบริษัท

ณ วันที่ 31 ธันวาคม 2550 คณะกรรมการบริษัท มีทั้งหมด 11 ท่าน และมีการประชุมทั้งหมด 12 ครั้ง โดยมีรายละเอียดดังนี้

+-----------------------+----------------------------------+-----------+
| ชื่อ-นามสกุล             | ตำแหน่ง                           | จำนวนครั้งที่ |
|                       |                                  |           |
|                       |                                  | ที่มาประช   |
|                       |                                  | ุมในปี 2550 |
+-----------------------+----------------------------------+-----------+
| 1. นายคีธ กรีนโกรฟ      | ประธานกรรมการ                    | 6 ครั้ง     |
+-----------------------+----------------------------------+-----------+
| 2. นายอมฤทธิ์ ปั้นศิริ      | ปร                               |  8 ครั้ง    |
|                       | ะธานกรรมการตรวจสอบและกรรมการอิสระ |           |
+-----------------------+----------------------------------+-----------+
| 3. นายสุรเดช นฤหล้า     | กรรมการ                          | 11 ครั้ง    |
+-----------------------+----------------------------------+-----------+
| 4. นายอมรินทร์ นฤหล้า    | กรรมการ                          | 12 ครั้ง    |
+-----------------------+----------------------------------+-----------+
| 5. นายเฮนดริค หลุยส์ แวน | กรรมการ                          | 12 ครั้ง    |
| คูเลน                  |                                  |           |
+-----------------------+----------------------------------+-----------+
| 6. นายมาร์ค นิวแมน      | กรรมการ                          | 2 ครั้ง     |
+-----------------------+----------------------------------+-----------+
| 7. นายเจสัน ดันน์        | กรรมการ                          | 5 ครั้ง     |
+-----------------------+----------------------------------+-----------+
| 8. นายดักกลาส มอสส์     | กรรมการ                          | 10 ครั้ง    |
+-----------------------+----------------------------------+-----------+
| 9. นายเควิน วิลเลี่ยม ดินนี่ | กรรมการ                          | 0 ครั้ง     |
+-----------------------+----------------------------------+-----------+
| 10. นางสาวสมศรี ธัญญชีวี  | กรรมการตรวจสอบและกรรมการอิสระ     | 6 ครั้ง     |
+-----------------------+----------------------------------+-----------+
| 11. นายทนงศักดิ์         | กรรมการตรวจสอบและกรรมการอิสระ     | 0 ครั้ง     |
| อาจธะขันธ์              |                                  |           |
+-----------------------+----------------------------------+-----------+
| 12. นายพงษ์พันธ์ สัมภวคุปต์ | กรรมการ (ลาออกวันที่ 28 มี.ค. 2550)  | 0 ครั้ง     |
+-----------------------+----------------------------------+-----------+
| 13. นายอภินันท์ ณ ระนอง  | กรรมการ (ลาออกวันที่ 28 มี.ค. 2550)  | 0 ครั้ง     |
+-----------------------+----------------------------------+-----------+
| 14. นายชลิต สถิตย์ทอง    | กรรมการ (ลาออกวันที่ 28 มี.ค. 2550)  | 0 ครั้ง     |
+-----------------------+----------------------------------+-----------+
| 15. นายปิง หวู่ เซี่ย      | กรรมการ (ออกตามวาระวันที่ 30 เม.ย.  | 1 ครั้ง     |
|                       | 2550)                            |           |
+-----------------------+----------------------------------+-----------+
| 16. นายเคนเนธ เบอร์ด   | กรรมการ (ลาออกวันที่ 16 ส.ค. 2550)  | 7 ครั้ง     |
+-----------------------+----------------------------------+-----------+
| 17. นายอัสวานี อะฮูจา    | กรรมการตรวจสอบและกรรมการอิสระ     | 3 ครั้ง     |
|                       |                                  |           |
|                       | (ลาออกวันที่ 10 ก.ย. 2550)          |           |
+-----------------------+----------------------------------+-----------+

เลขานุการบริษัทฯ

 นายสืบสกุล ประเสริฐ (รักษาการ)

กรรมการผู้มีอำนาจลงนามแทนบริษัท

กรรมการผู้มีอำนาจลงลายมือชื่อผูกพันบริษัทฯ คือ นายคีธ กรีนโกรฟ นายเฮนดริค หลุยส์ แวน
คูเลน นายเควิน วิลเลี่ยม ดินนี่ นายเจสัน ดันน์ นายดักลาส มอสส์ และนายมาร์ค นิวแมน
สองในหกคนนี้ลงลายมือชื่อร่วมกันและประทับตราสำคัญของบริษัทฯ
หรือหนึ่งในหกคนนี้ลงลายมือชื่อร่วมกับนายสุรเดช นฤหล้า หรือนายอมรินทร์ นฤหล้า
รวมเป็นสองคนและและประทับตราสำคัญของบริษัทฯ

ขอบเขตอำนาจหน้าที่ และความรับผิดชอบของคณะกรรมการบริษัท มีดังนี้

คณะกรรมการบริษัทมีอำนาจและหน้าที่และความรับผิดชอบในการจัดการบริษัทฯ
ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัทฯ
โดยสรุปอำนาจหน้าที่ และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปีภายใน 4 เดือน
    นับแต่วันสิ้นสุดรอบระยะเวลาบัญชีของบริษัทฯ

2.  จัดให้มีการประชุมคณะกรรมการบริษัทอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัทฯ ณ วันสิ้นสุดรอบระยะเวลาบัญชีของบริษัทฯ
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการบริษัทอาจมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้โดยอยู่ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้น
    ๆ ได้เมื่อเห็นสมควร

ทั้งนี้ คณะกรรมการอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่าง ๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถพิจารณาและอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรือมีความขัดแย้งทางผลประโยชน์อื่นใดทำกับบริษัทฯหรือบริษัทย่อย
ยกเว้นเป็นการอนุมัติ
รายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

วาระการดำรงตำแหน่งของกรรมการบริษัท

ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

คณะกรรมการบริหาร

ณ วันที่ 31 ธันวาคม 2550 คณะกรรมการบริหารของบริษัทฯ มีทั้งหมด 4 ท่านประกอบด้วย

1. นายคีธ กรีนโกรฟ ประธานกรรมการบริหาร

2. นายอมรินทร์ นฤหล้า กรรมการบริหาร

3. นายเฮนดริค หลุยส์ แวน คู เลน กรรมการบริหาร

4. นายเควิน วิลเลี่ยม ดินนี่ กรรมการบริหาร

อำนาจหน้าที่คณะกรรมการบริหาร

คณะกรรมการบริหารมีอำนาจหน้าที่และความรับผิดชอบในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัทฯ
โดยกำหนดนโยบาย แผนธุรกิจ งบประมาณ โครงสร้างการบริหารงาน และอำนาจการบริหารต่าง
ๆ ของบริษัทฯ หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
เพื่อเสนอให้ที่ประชุมคณะกรรมการบริษัทพิจารณาอนุมัติและ/หรือให้ความเห็นชอบ
รวมตลอดถึงการตรวจสอบและติดตามผลการดำเนินงานของบริษัทฯ ตามนโยบายที่กำหนด
โดยสรุปอำนาจหน้าที่และความรับผิดชอบที่สำคัญ ดังนี้

1.
พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาและอนุมัติ
ทั้งนี้ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่าย
ประจำปีในระหว่างที่ไม่มีการประชุมคณะกรรมการบริษัทในกรณีเร่งด่วน
และให้นำเสนอคณะกรรมการบริษัท เพื่อทราบในที่ประชุมคราวต่อไป

2.  อนุมัติการใช้จ่ายเงินในวงเงินไม่เกิน 10 ล้านบาท

3.  อนุมัติการใช้จ่ายเงินลงทุนที่สำคัญ ๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
    หรือตามที่คณะกรรมการบริษัทได้เคยมีมติอนุมัติในหลักการไว้แล้ว

4.  เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การลงทุน การตลาด
    การบริหารงานบุคคล และด้านการปฏิบัติการอื่น ๆ

5.  จัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้วแต่พนักงานหรือลูกจ้างของ
    บริษัทฯ หรือบุคคลใด ๆ ที่กระทำกิจการให้บริษัทฯ

6.  ควบคุมดูแลการดำเนินกิจการและ / หรือบริหารงานประจำวันของบริษัทฯ

  ทั้งนี้
  อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้งหรือรายการใดที่คณะกรรมการบริหาร
  หรือบุคคลที่เกี่ยวโยงกันกับคณะกรรมการบริหารมีส่วนได้เสีย
  หรือผลประโยชน์ในลักษณะอื่นใดขัดแย้งกับบริษัทฯ หรือบริษัทย่อย
  ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

คณะกรรมการตรวจสอบ

คณะกรรมการตรวจสอบของบริษัทฯ มีทั้งหมด 3 ท่าน ประกอบด้วย

1. นายอมฤทธิ์ ปั้นศิริ ประธานกรรมการตรวจสอบ

2. นางสาวสมศรี ธัญญชีวี กรรมการตรวจสอบ

3. นายทนงศักดิ์ อาจธะขันธ์ กรรมการตรวจสอบ

อำนาจหน้าที่คณะกรรมการตรวจสอบ

คณะกรรมการตรวจสอบมีหน้าที่ และความรับผิดชอบตามที่ได้รับมอบหมายจากคณะกรรมการบริษัท
รวมทั้งการรายงานต่อคณะกรรมการบริษัท ดังต่อไปนี้

1.
สอบทานให้บริษัทฯมีการรายงานทางการเงินอย่างถูกต้องและเพียงพอโดยประสานงานกับผู้สอบบัญชี
และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ได้

2. สอบทานให้บริษัทฯมีระบบการควบคุมภายใน (Internal Control) และการตรวจสอบภายใน
(Internal Audit) ที่มีความเหมาะสมและมีประสิทธิผล
โดยสอบทานร่วมกับผู้สอบบัญชีและผู้ตรวจสอบภายใน

3. สอบทานการปฏิบัติของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ
    โดยคำนึงถึงความน่าเชื่อถือ
    ความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น รวมถึง
    ประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการเกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย
    เช่น ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหารของบริษัทฯ ในรายงานสำคัญ ๆ
    ที่ต้องเสนอสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.
จัดทำรายงานการสอบทานกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
ซึ่งรายงานดังกล่าวต้องลงนามโดยประธานคณะกรรมการตรวจสอบ
รวมทั้งให้ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินถึงความถูกต้องครบถ้วนและเชื่อถือได้และความเห็นเกี่ยวกับความเพียงพอของระบบการควบคุมภายในของบริษัทฯ
ลงนามโดยประธานคณะกรรมการตรวจสอบ

8.  รายงานการดำเนินงานของคณะกรรมการตรวจสอบให้คณะกรรมการบริษัททราบเป็นประจำอย่างน้อย
    ไตรมาสละหนึ่งครั้ง

9.  ร่วมให้ความเห็นในการพิจารณาผลงาน การแต่งตั้ง การถอดถอน
    และกำหนดค่าตอบแทนของผู้ตรวจสอบภายใน

นอกจากนี้
คณะกรรมการบริษัทได้มีการกำหนดวาระการดำรงตำแหน่งของคณะกรรมการตรวจสอบของบริษัท คือ
ประธานกรรมการตรวจสอบวาระ 3 ปี และกรรมการตรวจสอบวาระ 3 ปี

ทั้งนี้ เมื่อครบวาระการดำรงตำแหน่ง
ประธานกรรมการตรวจสอบและกรรมการตรวจสอบที่พ้นตำแหน่งตามวาระอาจได้รับการแต่งตั้งให้กลับเข้าดำรงตำแหน่งได้อีก

การสรรหากรรมการ

ในการสรรหารกรรมการเพื่อแทนตำแหน่งที่ว่างลงเนื่องจากครบกำหนดออกตามวาระหรือกรรมการลาออก
คณะกรรมการบริษัทฯ
จะให้กรรมการแต่ละท่านสรรหาและเสนอชื่อผู้ทรงคุณวุฒิที่มีประสบการณ์ที่เป็นประโยชน์ต่อการดำเนินธุรกิจของบริษัทฯ
พร้อมที่จะอุทิศเวลา
และไม่มีคุณสมบัติขัดแย้งกับกฎระเบียบข้อบังคับต่างๆตามหลักการกำกับดูแลกิจการที่ดี
โดยผู้มีคุณสมบัติดังกล่าวจะถูกพิจารณาสัมภาษณ์โดยคณะกรรมการบริษัทฯ
และมีการลงมติเพื่อเสนอเสนออนุมัติแต่งตั้งโดยผู้ถือหุ้นต่อไป

ตามหลักเกณฑ์ที่ถูกต้องต่อไป

การแต่งตั้งคณะกรรมการบริษัทฯให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 1
    เลือกตั้งบุคคลคนเดียวหรือหลายคนเป็นกรรมการก็ได้
    และจะแบ่งคะแนนเสียงให้แก่ผู้ใดมากน้อยเพียงใดก็ได้

3.  บุคคลที่ได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่ากับจำนวนกรรมการที่พึงจะมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงจะมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะผู้บริหาร

ณ วันที่ 31 ธันวาคม 2550 ผู้บริหารของบริษัทฯ มีทั้งหมด 6 ท่านประกอบด้วย

1. นายมาร์คแลนด์ เบลคล็อค ประธานเจ้าหน้าที่บริหาร

2. ดร. นพดล มิ่งจินดา รองประธานเจ้าหน้าที่บริหาร-การเงิน

3. นายพงษ์ศิริ บุญสม รองประธานเจ้าหน้าที่บริหาร-ก่อสร้าง

4. นายสืบสกุล ประเสริฐ รองประธานเจ้าหน้าที่บริหาร-กฎหมาย

5. นายเปรมศักดิ์ วัลลิกุล รองประธานเจ้าหน้าที่บริหาร-ตรวจสอบ

6. นายชาญวิทย์ ตระการวัฒนวงศ์ ผู้อำนวยการอาวุโสฝ่ายบัญชีและการเงิน

อำนาจหน้าที่ของผู้บริหาร มีดังนี้

อำนาจ
หน้าที่และความรับผิดชอบของผู้บริหารในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
มีดังต่อไปนี้

1.  ควบคุมดูแลการดำเนินกิจการและ / หรือบริหารงานประจำวันของบริษัทฯ

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการบริษัท และ / หรือ
    คณะกรรมการบริหารของบริษัทฯ

3.  เป็นผู้รับมอบอำนาจของบริษัทฯ ในการบริหารกิจการของบริษัทฯ ให้เป็นไปตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น และ / หรือ
    มติที่ประชุมคณะกรรมการบริษัทและคณะกรรมการบริหารของบริษัทฯ ทุกประการ

  ทั้งนี้อำนาจของผู้บริหารจะไม่รวมถึงอำนาจในการอนุมัติรายการใดที่อาจมีความขัดแย้งหรือรายการใดที่ผู้บริหารหรือบุคคลที่เกี่ยวโยงกันกับผู้บริหารมีส่วนได้ส่วนเสียหรือผลประโยชน์ในลักษณะอื่นใดขัดแย้งกับบริษัทฯ
  หรือบริษัทย่อย ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

การสรรหาผู้บริหาร

ในการสรรหาและแต่งตั้งประธานเจ้าหน้าที่บริหารและคณะผู้บริหารที่อยู่ในระดับรองจากประธานเจ้าหน้าที่บริหารจะต้องได้รับการรับรองและเห็นชอบจากคณะกรรมการบริษัทฯ
โดยคณะกรรมการบริษัทฯจะพิจารณาจากประสบการณ์ คุณสมบัติ คุณวุฒิทางการศึกษา
อัตราผลตอบแทนพร้อมทั้งลงมติให้ประธานเจ้าหน้าที่บริหารทราบ
เพื่อดำเนินการจัดจ้างตามหลักเกณฑ์ของบริษัทฯ หรือให้นำเสนอผู้อื่นมาให้คณะกรรมการพิจารณาแทน

ค่าตอบแทนของกรรมการ กรรมการบริหาร และผู้บริหาร

ค่าตอบแทนที่เป็นตัวเงิน 

+-----------------------------------------+-------------+-------------+
| ค่าตอบแทนกรรมการ (หน่วย : บาท)            | ปี 2550      | ปี 2549      |
+-----------------------------------------+-------------+-------------+
| จำนวนกรรมการ (ราย)                      | 11          | 13          |
+-----------------------------------------+-------------+-------------+
| 1. นายคีธ กรีนโกรฟ                        | 0           | 0           |
+-----------------------------------------+-------------+-------------+
| 2. นายอมฤทธิ์ ปั้นศิริ                        | 370,000     | 55,000      |
+-----------------------------------------+-------------+-------------+
| 3. นายสุรเดช นฤหล้า                       | 265,000     | 25,000      |
+-----------------------------------------+-------------+-------------+
| 4. นายอมรินทร์ นฤหล้า                      | 315,000     | 25,000      |
+-----------------------------------------+-------------+-------------+
| 5. นายเฮนดริค หลุยส์ แวน คูเลน              | 0           | 0           |
+-----------------------------------------+-------------+-------------+
| 6. นายมาร์ค นิวแมน                        | 0           | 0           |
+-----------------------------------------+-------------+-------------+
| 7. นายเจสัน ดันน์                          | 0           | 0           |
+-----------------------------------------+-------------+-------------+
| 8. นายดักกลาส มอสส์                       | 0           | 0           |
+-----------------------------------------+-------------+-------------+
| 9. นายเควิน วิลเลี่ยม ดินนี่                   | 0           | 0           |
+-----------------------------------------+-------------+-------------+
| 10. นางสาวสมศรี ธัญญชีวี                    | 500,000     | 0           |
+-----------------------------------------+-------------+-------------+
| 11. นายทนงศักดิ์ อาจธขันธ์                   | 0           | 0           |
+-----------------------------------------+-------------+-------------+
| 12. นายพงษ์พันธ์ สัมภวคุปต์ (ลาออกวันที่ 28 มี.ค. | 0           | 25,000      |
| 2550)                                   |             |             |
+-----------------------------------------+-------------+-------------+
| 13. นายอภินันท์ ณ ระนอง (ลาออกวันที่ 28 มี.ค.  | 10,000      | 50,000      |
| 2550)                                   |             |             |
+-----------------------------------------+-------------+-------------+
| 14. นาย ชลิต สถิตย์ทอง (ลาออกวันที่ 28 มี.ค.   | 10,000      | 40,000      |
| 2550)                                   |             |             |
+-----------------------------------------+-------------+-------------+
| 15. นายปิงหวู่ เซี่ย (ออกตามวาระวันที่ 30 เม.ย. | 0           | 0           |
| 2550)                                   |             |             |
+-----------------------------------------+-------------+-------------+
| 16. นายเคนเนธ เบอร์ด (ลาออกวันที่ 16 ส.ค.   | 0           | 0           |
| 2550)                                   |             |             |
+-----------------------------------------+-------------+-------------+
| 17. นายอัสวานี อะฮูจา (ลาออกวันที่ 10 ก.ย.    | 250,000     | ไม่ไ         |
| 2550)                                   |             | ด้เป็นกรรมการ |
+-----------------------------------------+-------------+-------------+
| 17. นางพวงจันทร์ สัมภวคุปต์                  | ไม่ไ         | 15,000      |
|                                         | ด้เป็นกรรมการ |             |
+-----------------------------------------+-------------+-------------+
| 18. นายเอกพงษ์ ณ ระนอง                   | ไม่ไ         | 5,000       |
|                                         | ด้เป็นกรรมการ |             |
+-----------------------------------------+-------------+-------------+
| 19. นายวรินทร์ นฤหล้า                      | ไม่ไ         | 5,000       |
|                                         | ด้เป็นกรรมการ |             |
+-----------------------------------------+-------------+-------------+
| ค่าตอบแทนรวมในฐานะกรรมการ (บาท)          | 1,720,000   | 245,000     |
+-----------------------------------------+-------------+-------------+
| รูปแบบค่าตอบแทน                           | ค่าเบี้ยประชุม  | ค่าเบี้ยประชุม  |
+-----------------------------------------+-------------+-------------+

  ----------------------------------------- --------------- ---------------
  ค่าตอบแทนกรรมการบริหารและผู้บริหาร (หน่วย :     ปี 2550          ปี 2549
  บาท)                                                      

  จำนวนกรรมการบริหารและผู้บริหาร (ราย)          6               8

  ค่าตอบแทนรวมของกรรมการบริหารและผู้บริหาร (บาท) 25,583,767      20,098,994

  รูปแบบค่าตอบแทน                             เงินเดือน โบนัส    เงินเดือน โบนัส
                                            และสวัสดิการอื่นๆ   และสวัสดิการอื่นๆ
  ----------------------------------------- --------------- ---------------